CELEX: C2004/262/97
Language: et
Date: 2004-10-23 00:00:00
Title: Kohtuasi T-339/04: Wanadoo S.A. 10. augusti 2004. aasta hagi Euroopa Ühenduste Komisjon vastu

23.10.2004   
            
            
               ET
            
            
               Euroopa Liidu Teataja
            
            
               C 262/53
            
         Wanadoo S.A. 10. augusti 2004. aasta hagi Euroopa Ühenduste Komisjon vastu
   (Kohtuasi T-339/04)
   (2004/C 262/97)
   Kohtumenetluse keel: prantsuse
   Wanadoo S.A., asukoht Issy-les-Moulineaux (Prantsusmaa), esitas 10. augustil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Hugues Calvet ja Marie-Cécile Rameau.
   Hageja palub esimese astme kohtul:
   
               —
            
            
               tühistada komisjoni 18. mai 2004. aasta otsus, millega kohustati hagejat ja ka kõiki tema poolt otseselt või kaudselt kontrollitavaid ettevõtteid alluma nõukogu määruse nr 1/2003 (1) artikli 20 lõike 4 alusel kontrollimisele;
            
         
               —
            
            
               jätta kohtukulud komisjon kanda.
            
         Õiguslikud alused ja peamised argumendid
   Oma hagiavalduse toetuseks väidab hageja, et vaidlustatud otsuse vastuvõtmisega on komisjon vastavalt EÜ ühinemislepingu artiklile 10 ning nõukogu määrusele nr 1/2003 rikkunud kohustust teha koostööd siseriiklike kohtute ja asutustega. Hageja väidete kohaselt ei teatanud komisjon siseriiklikule kohtule, kes andis loa kõnealuse kontrolli läbiviimiseks, Prantsuse konkurentsiametis käimasolevast menetlusest EÜ asutamislepingu artikli 82 väidetava rikkumise kohta hageja poolt ning sama konkurentsiameti 11. mai 2004. aasta otsusest. Lisaks arvab hageja, et Prantsuse Konkurentsiamet on pädev asja menetlema ning seetõttu ei olnud komisjonil õigust menetlusse sekkuda.
   Hageja väidab samuti, et vaidlustatud otsus rikub kohustust uurida hoolikalt ja erapooletult kõiki käesoleval juhul asjassepuutuvaid üksikasju, põhjendamiskohustust ning proportsionaalsuse põhimõtet. Lõpuks osutab ta ilmsele kaalutlusveale.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta, Euroopa Ühenduste Teataja nr L 1, 4.1.2003, lk.1-25.